Care Package הוא אלבום האוסף הראשון של הראפר הקנדי דרייק. האלבום יצא לאור ב-2 באוגוסט 2019 דרך חברות התקליטים OVO סאונד וריפבליק רקורדס. האלבום כולל שירים שפורסמו בין השנים 2010 ו-2016, שלא היו זמינים תחילה לרכישה או לשמיעה דרך שירותי הסטרימינג.
More Life
More Life הוא מיקסטייפ של הראפר הקנדי דרייק. המיקסטייפ יצא לאור ב-18 במרץ 2017 דרך חברות התקליטים קאש מאני רקורדס, ריפבליק רקורדס ויאנג מאני.
המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200, לאחר שמכר כ-505 אלף יחידות שקולות לאלבום בשבוע הראשון להוצאתו. על אף היותו מיקסטייפ, זכה לתואר אחד האלבומים הטובים ביותר של שנת 2017 על ידי מספר מבקרי מוזיקה. עד סוף שנת 2017 מכר המיקסטייפ מעל לשני מיליון עותקים שקולים לאלבום בארצות הברית.
Let's Get It Started
Let's Get It Started (בעברית: בואו נתחיל) הוא שיר של הרכב ההיפ הופ האמריקאי הבלאק אייד פיז, שיצא כסינגל ב-22 ביוני 2004. הרצועה הייתה לסינגל הרביעי שיצא מאלבום האולפן השלישי של ההרכב, Elephunk, משנת 2003, והיא גרסה מחודשת של הרצועה השלישית של האלבום, "Let's Get Retarded". גרסה זו נכללה כרצועת בונוס במהדורה המחודשת של האלבום משנת 2004.
במקור, גרסת האלבום עובדה מחדש לשיווק בפלייאוף של ה-NBA ב-ABC באפריל 2004; עם זאת, בעקבות הפופולריות וההצלחה הרבה לה זכתה ההצלחה, הגרסה נכנסה לאלבום כרצועה עצמאית ויצאה כסינגל.
השיר משלב חלק מהבסיס האינסטרומנטלי של "Wannabe", של להקת הבנות ספייס גירלז. גרסת הרמיקס של השיר נכנסה לאלבום האולפן החמישי של ההרכב, The E.N.D, בתור "Let's Get Re-Started", והוא נכלל גם באלבום הרמיקסים שלהם, The END Summer 2010 Canadian Invasion Tour: Remix Collection .
"Let's Get It Started" זכה בטקס פרסי גראמי לשנת 2005, בקטגוריית ביצועי הראפ הטובים ביותר של צמד או להקה, והיה מועמד גם לשיר השנה ולשיר הראפ הטוב ביותר.
רשימת השמעה.
סינגל CD
מהדורת The Urbz – EP
סינגל בריטי
אדם גיפורד
אדם גיפורד, לורד גיפורד FRSE (באנגלית: Adam Gifford, Lord Gifford, נהגה: ; 29 בפברואר 1820 – 20 בינואר 1887) היה עורך דין ושופט סקוטי. נודע כמייסדן של "הרצאות גיפורד".
ביוגרפיה.
גיפורד נולד באדינבורו, בירת סקוטלנד, לקתרין אן (1786–1873) ולג'יימס גיפורד (1780–1862), אח תאום לג'ון גיפורד (1820–1895). המשפחה התגוררה בקצה המזרחי של העיר החדשה של אדינבורו.
הוא למד בבית הספר ב"מוסד אדינבורו" (הנקרא כיום קולג' סטיוארט'ס מלוויל , על שם שתי המכללות הוותיקות שהתאחדו לתוכו). ובשנת 1835 החל להתמחות בעריכת דין אצל דודו, אלכסנדר גיפורד. לאחר מכן למד משפטים באוניברסיטת אדינבורו והתקבל כפרקליט מן השורה ב-1849.
גיפורד היה רדיקלי מהבחינה הפוליטית ולכן לא שאף ולא קיווה למשרה ממשלתית, הוא זנח גם משרות שניתנו לו והתמקד בעבודתו כפרקליט פרטי. ב-1870 התקבל כחבר החברה המלכותית של אדינבורו בהמלצתו של התאולוג והמשפטן הסקוטי סר צ'ארלס ניבס, הלורד ניבס .
עיסוקו המכניס כסנגור פרטי הקנה לו הון, באמצעותו יסד את "הרצאות גיפורד" בתאולוגיה טבעית (עיסוק במציאות האל מנקודת מבט של מדעי הטבע) , בארבע האוניברסיטאות שהיו קיימות בשעתו בסקוטלנד: אדינבורו, סנט אדרוז, גלאזגו ואברדין.
גיפורד היה בעל חשיבה פילוסופית, והושפע מעבודותיו של שפינוזה. הוא כיהן כשופט בשנים 1870–1881 למרות בעיות בריאות שליוו אותו עד התפטרותו בשל בריאות לקויה ב-1881. החליף אותו פטריק פרייזר, לימים לורד פרייזר .
גיפורד נפטר בביתו בגרנטון, אדינבורו, ב-20 בינואר 1887 ונקבר בבית הקברות העתיק של קלטון ליד קבר הוריו.
Let's Get Retarded
ברני הכלב
ברני הכלב (באנגלית: Barney) היא סדרת טלוויזיה מונפשת בריטית לילדים, שבוימה על ידי רוברט בלסר, נכתבה על ידי פיטר בוניסי והופקה על ידי Barney Entertainments. Ltd. הסדרה עוקבת אחר ברני, כלב צאן אנגלי עתיק מואנש שמחפש כל הזמן פרסום ותהילה.
הסדרה שודרה במקור בבריטניה בערוץ BBC1, החל מ-27 בדצמבר 1988 עד 26 באפריל 1989. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר בשידורים חוזרים בערוץ הופ!. את שיר הפתיחה של הסדרה בגרסה העברית ביצעה אפי בן ישראל. לסדרה הופקה עונה אחת הכוללת 13 פרקים באורך 5 דקות.
בהשראת סדרת הטלוויזיה נכתבה סדרת ספרים לילדים מאת בוניסי יחד עם שירלי-אן לואיס, באיור ליסה קופר.
תקציר העלילה.
הסדרה עוקבת אחר ברני, כלב צאן אנגלי עתיק מואנש שיחד עם חברו רוני היערון קטן מחפש בכל פרק פרסום, תהילה ועושר בדרכים שונות.
מדבבים.
הדיבוב העברי בוים על יוני חן, והופק על ידי חסיה ורטהיים באולפני אולפנטו.
בנוסף דיבב בדיבוב העברי רנן רום.
גיפורד
גיפורד (באנגלית: Gifford) הוא שם משפחה ושמם של מקומות יישוב רבים בארצות דוברות אנגלית: אנגליה, סקוטלנד, ארצות הברית וקנדה.
עלון החינוך היהודי
עלון החינוך היהודי (בהונגרית: Izraelita Tanügyi Értesítő) היה כתב העת הרשמי של "האיגוד הארצי של המורים היהודים" בהונגריה שיצא לאור בין השנים 1875 ו-1944. הוא פורסם בשלושה גליונות נייר בחודש וכלל, בנוסף לפרסומים רשמיים, עבודות פדגוגיות בעלות עניין כללי וסקירות ספרות. באמצעות העלון, ציבור המורים היהודים ועובדי הוראה בהונגריה התוודעו לנושאי חינוך מקומיים וזרים מחו"ל, להתפתחות המדע הפדגוגי ולבעיות החינוך הדתי.
עיתונים וכתבי עת אחרים.
היו ניסיונות רבים לייסד בהונגריה עיתונים למגזר היהודי, כתבי עת עלונים ליהדות הונגריה למשל:
ועוד. רוב הניסיונות לא צלחו כאמור.
מערכת עלון החינוך היהודי.
העלון נערך עד שנת 1879 על ידי אלעזר זליגמן (לימים שינה את שמו לסאנטו), ואחר כך נערך, בחלקו במקביל, בחלקו ברציפות על ידי יונאס ברנה, ז'יגמונד עוזר ועוד. בשנת 1902 דיולה קורנפלד היה העורך האחראי, ואחריו רז'ה בארד, אחר כך ליד בארד ערך את העלון אברהם שטרן. לימים ארמין שיכטנץ, איגנץ פינטר, מיהאי מאלנאי וארנולד סגה ערכו בזה אחר זה. משנת 1929 ועד סגורתו בשנת 1944 ערך אותו ארמין שיכטנץ, נשיא התאחדות המורים היהודים הארצית בהונגריה בעזרת רז'ה בארד.
גוסטבו סראטי
גוסטבו סראטי (בספרדית: Gustavo Adrián Cerati; 11 באוגוסט 1959, בואנוס איירס - 4 בספטמבר 2014) היה זמר-יוצר ומפיק מוזיקלי ארגנטינאי, בין הדמויות הבולטות ברוק באמריקה הלטינית בשנות ה-80 ובשנות ה-90 של המאה ה-20. הוא זכה במפרס פרסי גראמי וMTV.
גוסטאבו סראטי נולד בבואנוס איירס למשפחה איטלקית-אירית. כאשר הוא היה בן תשע, ההורים רכשו לו גיטרה וגוסטבו החל לנגן. בגיל 13 הוא הקים להקה שניגנה בבית הספר. לאחר סיום השרות הצבאי, גוסטבו סראטי החל ללמוד שיווק באוניברסיטה. ביחד עם סטודנט נוסף הם החליטו להקים להקה סודה סטריאו. האלבום הראשון של הלהקה יצאה לאור בשנת 1984 ובשנת 1985 הם זכו לשיר את הלהיט הראשון של הלהקה. הלהקה זכתה להצלחה גדולה ברחבי ארגנטינה ומדינות נוספות באמריקה הלטינית.
בשנת 1993 גוסטבו סראטי הוציא לראשונה אלבום סולו Amor Amarillo. לאור ההצלחה, הוא המשיך לעבוד כסולן והוציא אלבומים נוספים.
בנוסף להופעות וכתיבת שירים סראטי החל בקריירה של מפיק מוזיקלי. הוא הפיק מספר אלבומים של שקירה וניקול.
בשנת 2007 הלהקה סודה סטריאו התאחדה לסבב הופעות שכלל 22 הופעות ב-9 מדינות. להופעות אלו נמכרו מעל למיליון כרטיסים.
לאחר סיבוב הופעות זה, גוסטבו סראטי המשיך בקריירת סולו. בשנת 2010 לאחר מספר הופעות בקולומביה הוא הגיע לקראקס. בסוף ההופעה הוא עבר אירוע מוחי ונכנס לבית חולים. לאחר ניתוח והקלה מסוימת במצבו, הוא עבר לבואנוס איירס. למרות המאמצים, סראטי לא הצליח להשתקם והיה בקומה עד שנפטר ב-4 בספטמבר 2014.
גוסטבו סראטי זכה שש פעמים בפרס גראמי הלטיני - 2006 (3 שירים), 2008, 2010 (2 שירים). בנוסף לכך הוא זכה בפרס של MTV ומספר רב של פעמים בפרסי מוזיקה בארגנטינה.
דיסקוגרפיה.
אלבומי סודה סטריאו:
אלבומי סולו:
חרבת תיתורה
cis הוא סימון מתמטי שהגדרתו formula_1, כאשר
formula_2הוא הפונקציה הטריגונומטרית קוסינוס, formula_3הוא הפונקציה הטריגונומטרית סינוס ו־formula_4 הוא היחידה המדומה (formula_5). בהתאם לנוסחת אוילר formula_6.
את הסימון cis טבע בשנת 1866 המתמטיקאי האירי ויליאם רואן המילטון בספרו "Elements of Quaternions" שפורסם לאחר מותו. הסימון משמש כקיצור נוח המפשט הצגה של ביטויים מסוימים, למשל בטרנספורמציית פורייה. דוגמה: נוח יותר לכתוב ולהבין את הביטוי מאשר לכתוב ולהבין את הביטוי .
בספריות תוכנה מתמטית, כגון Math Kernel Library של אינטל, נכלל מימוש של פונקציה זו בשפות תכנות נפוצות.
זהויות מתמטיות.
נגזרת:
אינטגרל:
תכונות נוספות:
הזהויות הבאות נובעות ישירות מנוסחת אוילר:
זהויות אלה מתקיימות כאשר ו- הם מספרים מרוכבים. כאשר ו- הם מספרים ממשיים, מתקיים גם:
מספרים מרוכבים.
את המספר המרוכב formula_12 ניתן להציג בהצגה קוטבית כ- formula_13, כאשר
formula_14 הוא המרחק של הנקודה formula_15 מראשית הצירים, והזווית formula_16, שבין הישר המחבר את הנקודה formula_15 לראשית הצירים ובין ציר ה-formula_18, ניתנת בנוסחה formula_19.
פעולות כפל וחילוק של מספרים מרוכבים נעשות פשוטות יותר בהצגה פולרית. בהתבסס על הזהויות הטריגונומטריות
כאשר נתונים המספרים המרוכבים formula_22, formula_23 מתקיים
Hello Kitty (שיר)